Кунаклар отып киттеләр

	Кызыл Октябрь районы яшьләр палатасының беренче рәисе Рөстәм Айдерхановның якты истәлегенә багышланган традицион районара биатлон турнирының быелгысы, һава торышы чамадан тыш җылынып китү сәбәпле, Чүмбәлинең “Кыр күле”ндә түгел, ә 22 февральдә Уразавылның “Лагуна” кафесы артындагы аланда үткәрелде. Ә түбәндәге фото турнирдан соң истәлеккә ясалды. 	 Чаңгыларда узышып, мишеньнәргә төз ату буенча осталыкларын күрсәтергә Сечен, Сергач һәм Кызыл Октябрь районнарыннан бу юлы да 4әр кешедән торган 17 команда җыелды. Катнашучылар арасында иң өлкәне – Камкадан 66 яшьлек Камил Мавлиханов иде, ә иң кечесе – Уразавылдан 11 яшьлек Самир Кадыйров булды. Безнең якларда бу спорт төре елдан-ел киң популярлык яулый бара. Шушы Хәтер турнирын оештыруны мәрхүм Рөстәмнең якын дуслары Рауф Ваһапов, Борис Кынин, районның мәгариф бүлеге һәм яшьләр палатасы үз өсләренә алдылар, ә спонсор булып Наил Хисәметдинов, Надир Юнисов, Рамил Мусин, Илһам Җәләлов, “Шамиль и Ко” фирмасы, РНКАТНО, “Ассоциация” банкы һәм Уразавыл администрациясе чыктылар. палатасы җәлеп иткән волонтерлар төркеме дә оештыру эшләрендә нык булышты. Барча катнашучылар өчен самавыр чәе һәм кайнар аш табыны да әзерләнгән иде.  Ярышларны башлар алдын¬нан Рауф Ваһапов спортчыларны сәламләп, микрофонны мәрхүм Рөстәмнең туганнары Ринат белән еленага тапшырды. аннары район башлыклары Халит Сөләйманов белән Рафаэль ильясов, мәгариф һәм яшьләр эше буенча бүлек мөдире әлфия Мөхәммәтҗанова, РнКаТнО вәкиле илдус абдуллин, өлкә яшьләр парламенты һәм район палатасы рәисләре Татьяна Скоробогатова белән Фәнис Сабе¬ров сүз тоттылар. алар мәрхүмне җылы искә алдылар һәм барча ир-атларны Ватанны яклаучылар көне белән тәбрикләделәр.  Тантаналы чыгышлардан соң Рауф Ваһапов ярышлар кагыйдәсе белән таныштырды һәм аңа старт бирде. Сечен командалары да чаңгы эзенә басканны белеп, кайберәүләр алдан ук җиңүне аларга юрады һәм нәтиҗәдә шулай булып чыкты да: беренче белән өченче урыннарны Сечен биатлончылары алды, ә икенче урынны Кочко-Пожар командасы яулады. алар кубок, грамота һәм медальләр белән бүләкләнделәр.  Башкалары актив катнашканнары өчен грамоталарга лаек булдылар. “ассоциация” банкының Уразавыл бүлеге җитәкчесе Любовь Пивоварова Чүмбәли мәктәбенең физкультура укытучысы Зиннур Баһаутдинов белән Кечас укучысы Виктория николаеваны, илдус абдуллин Пильна агротехникумының кызлар командасын, Камканың өлкән чаңгычысы Камил Мавлихановны, Уразавыл мәктәбе укучысы Самир Кадыйровны һәм кабат кечаслы Виктория николаеваны махсус призлар белән бүләкләделәр. Яшьләр палатасы исеменнән Рәхмәт хатларына Уразавыл командасында катнашкан Суыксу кызы диляра Сетдекова, оештыру эшендә ярдәм күрсәткән Наил Хисәметдинов, надир Юнисов һәм Борис Кынин лаек булдылар. К.Октябрь районының балалар һәм яшүсмерләр спорт мәктәбе директоры Ринат Садретдиновны “Бердәм Россия” фракциясенең район бүлекчәсе исеменнән Рафаэль ильясов бүләкләде. Мәрхүм Рөстәм Айдерхановның гаиләсе дә спортчыларга бүләкләр тапшырды. Турнир илдус Харрәсов башкаруындагы җыр белән тәмамланды, ә ахырда барчасы бергәләп истәлеккә фотога төштеләр. Берсе кызганыч, һәр ел улының истәлегенә оештырылган шушы ярышларда катнашып килгән Сәяр аганың да фани дөньядан үтүенә берничә ай узды инде...  
	Ришат РАМАЗАНОВ	
Туган як

	№ --- | 03.03.2017	


